*Uchádzač vyplní žltým zvýraznené*

**ZMLUVA O DIELO č. CRZ: xxxx/xxxx/xxxx**

**na vyhotovenie geometrického plánu**

*(ďalej len „zmluva“)*

*uzatvorená*

*podľa §  536 a nasledovných zákona č.513/1991 Zb. v znení neskorších predpisov (ďalej len Obchodný zákonník) a príslušných ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov*

*medzi:*

**I.**

**Zmluvné strany**

1.1 Objednávateľ:

|  |  |
| --- | --- |
| Obchodné meno: | **Lesy Slovenskej republiky, štátny podnik** |
| Sídlo: | Námestie SNP 8, 975 66 Banská Bystrica |
| Organizačná zložka: | OZ Tribeč |
| Sídlo: | Parková 7, 951 93 Topoľčianky |
| Právne zastúpený: |  JUDr. Matúš Hubinský - vedúci OZ Tribeč |
| IČO: | 36 038 351 |
| DIČ: | 2020087982 |
| IČ DPH | SK2020087982 |
| Kontakt: |   |
| Zapísaný v Obchodnom registri Okresného súdu v Banskej Bystrici dňa 29.10.1999, Oddiel Pš, vložka č.155S |

(ďalej len „**objednávateľ**“)

1.2 Zhotoviteľ:

|  |  |
| --- | --- |
| Obchodné meno: |  |
| Sídlo: |  |
| IČO: |  |
| DIČ: |  |
| IČ DPH: |  |
| Právne zastúpený: |  |
| Kontakt: |  |
| obchodná spoločnosť zapísaná v OR SR / ŽR SR,  |

 (ďalej len „**zhotoviteľ**“)

**Preambula**

Objednávateľ a zhotoviteľ uzatvárajú túto zmluvu na základe dynamického nákupného systému (ďalej len „DNS“) na predmet zákazky s názvom: „**DNS\_GEODETICKÉ SLUŽBY**“, vyhláseného v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a víťaznej ponuky zhotoviteľa ako uchádzača na konkrétnu zákazku v rámci DNS s názvom: DNS\_Geodetické služby - výzva pre OZ Tribeč č. 012/05/2024.

**II.**

**Predmet zmluvy**

* 1. Predmetom zmluvy je záväzok zhotoviteľa vyhotoviť technický podklad – geometrický plán*:*

*Vyhotovením geometrických plánov budú zamerané novostavby lesovní v k. ú. Velčice a k.ú. Jedľové Kostoľany za účelom kolaudačného konania a zápisu budov lesovní do evidencie KN spolu s určením adresných bodov novostavieb. Stavby sa nachádzajú na pozemkoch vo vlastníctve Slovenskej republiky v správe LESOV Slovenskej republiky,š.p. a  to: -novostavba lesovne postavená na pozemkoch parc. číslo KN-C 5754/8, 5754/9, 5754/10, 5754/18 evidovaných na LV č. 408 v k. ú. Velčice. – novostavba lesovne postavená na pozemku parc. číslo KN-C 3831/5 evidovanom na LV č. 813 v k. ú. Jedľové Kostoľany. Vyhotovením GP bude z pôvodných parciel KN-C v príslušných katastrálnych územiach odčlenené nové parcely registra C, druh pozemku zastavaná plocha a nádvorie, na ktorých stoja príslušné novostavby. Uchádzač pred realizáciou zákazky je povinný ohlásiť sa objednávateľovi..*

( ďalej len „dielo“).

* 1. Zhotoviteľ sa zaväzuje vykonať dielo vo vlastnom mene, na vlastnú zodpovednosť a podľa pokynov objednávateľa, pri rešpektovaní všetkých zákonov, právnych predpisov a noriem platných na území Slovenskej republiky, aby dielo - geometrický plán bol spôsobilým technickým podkladom pre úkon, pre ktorý je určený.
	2. Zhotoviteľ prehlasuje, že vykoná dielo na svoje náklady v čase a za podmienok dohodnutých v tejto zmluve.
	3. Objednávateľ sa zaväzuje, že si prevezme riadne vykonané dielo a zaplatí zaň dohodnutú cenu.

**III.**

**Práva, povinnosti a čas vyhotovenia**

* 1. Zhotoviteľ sa zaväzuje vyhotoviť dielo a odovzdať ho objednávateľovi v lehote **do 6 týždňov** od nadobudnutia účinnosti tejto zmluvy.
	2. Zhotoviteľ sa ďalej zaväzuje:
1. zabezpečiť si všetky potrebné podklady pre riadne vykonanie diela,

1. bezplatne odstrániť chyby a nedostatky diela zistené najmä objednávateľom alebo správnym orgánom pri kontrole diela pred vydaním príslušného rozhodnutia,
2. po vykonaní diela vrátiť objednávateľovi všetky podklady ak mu na vykonanie diela boli objednávateľom poskytnuté,
3. zabezpečiť autorizačné overenie diela – geometrického plánu podľa zákona 215/1995 Z.z. o geodézii a kartografii, ak to z povahy veci vyplýva ( vybrané geodetické a kartografické činnosti),
4. zabezpečiť úradné overenie diela - geometrického plánu príslušným okresným úradom odborom správy katastra, ak to z povahy veci vyplýva.
	1. Zhotoviteľ dodá dielo v štyroch vyhotoveniach, ktoré odovzdá kontaktnej osobe ktorou je Ing. Ondrej Mihalčiak, tel: +421918335969, adresa Parková 7, 951 93 Topoľčianky.
	2. Objednávateľ sa zaväzuje:
5. dielo prevziať a zaplatiť cenu za vykonanie diela za podmienok dohodnutých v tejto zmluve,
6. odovzdať zhotoviteľovi bez zbytočného odkladu podklady potrebné na vykonanie diela, ktoré má k dispozícií,
7. poskytnúť v nevyhnutnom rozsahu súčinnosť spočívajúcu najmä v upresnení požiadaviek na dielo, vyjadrení, obhliadky dielom dotknutých nehnuteľností a podobne.
	1. Komunikácia medzi objednávateľom a zhotoviteľom v súvislosti s vykonávaním diela bude prebiehať výlučne v slovenskom jazyku spravidla písomnou formou prostredníctvom pošty, e-mailom alebo faxom.

**IV.**

**Cena diela a platobné podmienky**

* 1. Zmluvné strany sa dohodli, že cena diela je stanovená vzájomnou dohodou v súlade so zákonom č. 18/1996 Z.z. o cenách v znení neskorších právnych predpisov a vygenerovaná súťažou v DNS.
	2. Cena za vyhotovenie diela podľa čl. II tejto zmluvy je **............ Eur bez DPH,**  slovom: (..................) Eur bez DPH. Zhotoviteľ bude fakturovať DPH podľa platných právnych predpisov.
	3. Cenu diela zaplatí objednávateľ zhotoviteľovi na základe faktúry vystavenej zhotoviteľom, pričom zhotoviteľ je oprávnený faktúru vystaviť po písomnom potvrdení prevzatia diela objednávateľom. Lehota splatnosti faktúry (ceny diela) je **30 dní** odo dňa doručenia faktúry.
	4. Cena diela je pevná a sú v nej zahrnuté všetky náklady zhotoviteľa na riadne vykonanie diela v rozsahu dohodnutom v tejto zmluve.

**V.**

**Odstúpenie od zmluvy**

* 1. Zmluvné strany môžu od zmluvy odstúpiť len v prípadoch ustanovených zákonom alebo touto zmluvou.

* 1. Odstúpenie od zmluvy musí byť písomné a doručené druhej zmluvnej strane na adresu jej sídla.
	2. Právne účinky odstúpenia od tejto zmluvy nastávajú dňom doručenia písomného oznámenia o odstúpení druhej zmluvnej strane.
	3. Objednávateľ môže od zmluvy odstúpiť:

a) ak zhotoviteľ je v omeškaní s vykonávaním diela po čas dlhší ako 1 mesiac

b) ak dodané dielo má také vady, pre ktoré dielo nemožno použiť na účel pre ktorý bolo vyhotovené,

1. ak zhotoviteľ stratil oprávnenie na vykonanie diela.

.

**VI.**

**Záruka za akosť a zmluvná pokuta**

* 1. Zhotoviteľ sa zaväzuje, že vykonané dielo bude možné využiť na dohodnutý účel a bude spôsobilým technickým podkladom pre kataster nehnuteľností respektíve iný orgán verejnej moci.
	2. Záručná doba je 24 mesiacov odo dňa vykonania diela.
	3. Zhotoviteľ sa zaväzuje, že vady zistené v záručnej dobe odstráni na vlastné náklady a v lehote, ktorú mu určí objednávateľ s prihliadnutím na povahu vád. Do doby odstránenia vád nie je objednávateľ povinný zaplatiť cenu diela.

**VII.**

**Zmluvná pokuta a úrok z omeškania**

* 1. V prípade omeškania zhotoviteľa s vykonaním diela (nevykonanie objednaného diela riadne a včas), má objednávateľ právo uplatniť voči zhotoviteľovi zmluvnú pokutu vo výške 0,05 % z ceny diela bez DPH za každý deň z omeškania.
	2. V prípade omeškania objednávateľa s platbou ceny diela má zhotoviteľ právo uplatniť si úrok z omeškania vo výške **0,025 %** z dlžnej sumy za každý deň z omeškania.
	3. Zaplatením zmluvnej pokuty nie je dotknutý nárok objednávateľa na úhradu skutočne vzniknutej škody prevyšujúcej výšku dohodnutej zmluvnej pokuty.

**VIII.**

**Riešenie sporov**

8.1 Všetky spory vyplývajúce z tejto zmluvy, vrátane sporov o jej platnosť, výklad alebo zrušenie, budú riešené dohodou, pričom ako rozhodné právo určujú zmluvné strany právo SR. V prípade, že k dohode nedôjde bude spor riešený pred príslušným súdom SR.

**IX.**

**Osobitné ustanovenia**

* 1. Zhotoviteľ pre účely tejto zmluvy zodpovedá za plnenia vykonané svojimi subdodávateľmi rovnako, akoby ich vykonal sám. Pre účely tejto zmluvy sa za subdodávateľa považuje v zmysle § 2 ods. 5 písm. e) zákona o verejnom obstarávaní osoba - hospodársky subjekt, ktorý uzavrie alebo uzavrel s úspešným uchádzačom - dodávateľom písomnú odplatnú zmluvu na plnenie určitej časti zákazky. Iná osoba v zmysle tejto zmluvy nie je oprávnená plniť predmet zákazky zadaný na základe tejto zmluvy.
	2. Zhotoviteľ určuje nasledovných subdodávateľov, ktorých bude využívať pri plnení tejto zmluvy (údaj v čase uzatvorenia tejto zmluvy):
1. Obchodné meno:
2. Sídlo/miesto podnikania:
3. IČO:
4. Osoba oprávnená konať za subdodávateľa v rozsahu meno, priezvisko, adresa pobytu:
	1. Objednávateľ je povinný pri výbere subdodávateľov rešpektovať článok 5k Nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení neskorších nariadení, najmä v znení Nariadenia Rady EÚ č. 2022/578 z 08. apríla 2022, ktoré zakazuje zadávanie zákaziek a využívanie subdodávateľov na plnenie viac ako 10 % z hodnoty zákazky:
5. ruským občanom, spoločnostiam, subjektom alebo orgánom sídliacim v Rusku,
6. spoločnostiam alebo subjektom, ktoré sú priamo alebo nepriamo akýmkoľvek spôsobom vlastnené z viac ako 50 % ruskými občanmi, spoločnosťami, subjektami alebo orgánmi sídliacimi v Rusku a
7. osobám, ktoré v ich mene alebo na základe ich pokynov predkladajú ponuku alebo plnia zákazku.

Za týmto účelom Zhotoviteľ k podpisu zmluvy spolu so zoznamom subdodávateľov predloží čestné vyhlásenie, ktorým čestne a pravdivo prehlási, že vyššie uvedené skutočnosti overil pri navrhovaných subdodávateľoch a ani jeden z navrhnutých subdodávateľov nespĺňa vyššie uvedené skutočnosti.

Zhotoviteľ zaviazaný z tejto zmluvy je povinný počas platnosti oznamovať objednávateľovi akúkoľvek zmenu údajov o ktoromkoľvek subdodávateľovi uvedenom v ods. 9.2. tohto článku zmluvy, a to písomnou formou najneskôr do 15 dní odo dňa uskutočnenia zmeny.

* 1. Zmluvné strany a ich zástupcovia prehlasujú, že majú spôsobilosť k právnym úkonom a svoju vôľu uzavrieť túto zmluvu prejavili slobodne, vážne, žiadna zo strán, ani jej zástupcovia, nekonali v omyle, tiesni, či za nápadne nevýhodných podmienok. Zástupcovia zmluvných strán, respektíve zmluvné strany si zmluvu riadne prečítali, porozumeli jej obsahu a jednotlivým pojmom, obsah jednotlivých pojmov si riadne vysvetlili a na znak súhlasu zmluvu podpisujú.
	2. Práva z tejto zmluvy môže zhotoviteľ postúpiť len s predchádzajúcim písomným súhlasom objednávateľa.
	3. Zmluva je vyhotovená v jazyku slovenskom jazyku v  **3** exemplároch, pričom 2 exempláre dostane objednávateľ a 1 exemplár zhotoviteľ.
	4. Práva a povinnosti zmluvných strán touto zmluvou neupravené sa riadia príslušnými ustanoveniami Obchodného zákonníka č. 513/1991 Zb. v platnom znení.
	5. Ak niektoré ustanovenia tejto zmluvy by stratili platnosť, alebo sú platné len sčasti alebo neskôr stratia platnosť, nie je tým dotknutá platnosť ostatných ustanovení. Namiesto neplatných ustanovení sa použije úprava, ktorá sa čo najviac približuje zmyslu a účelu tejto zmluvy.
	6. Akékoľvek zmeny a doplnky tejto zmluvy je možné vykonať len písomne, formou očíslovaných dodatkov podpísaných obidvoma zmluvnými stranami.
	7. Táto zmluva nadobúda platnosť dňom jej podpísania obidvoma zmluvnými stranami a účinnosť dňom nasledujúcim po dni jej zverejnenia v zmysle § 47 a občianskeho zákonníka.
	8. Zmluvné strany výslovne súhlasia so zverejnením zmluvy v jej plnom rozsahu vrátane príloh a dodatkov v centrálnom registri zmlúv vedenom na Úrade vlády SR.

|  |  |  |
| --- | --- | --- |
| V ...................., dňa ................... |  | V ........................., dňa ..................... |

|  |  |  |
| --- | --- | --- |
| Kupujúci: |  | Predávajúci: |

|  |  |  |
| --- | --- | --- |
| **JUDr. Matúš Hubinský**riaditeľ organizačnej zložky |  | **obchodné meno**zastúpená titul, meno a priezviskofunkcia |